ลูกเมียนำข้าวมันไก่ เข้าเยี่ยม บรรยิน ปฏิเสธอุ้มฆ่า ยืนยันบริสุทธิ์ 
มื้อเช้าที่กองปราบฯ ภรรยา และบุตรชาย เข้าเยี่ยม บรรยิน ตั้งภากรณ์ หลังถูกจับร่วมกับพวก อุ้มฆ่าพี่ชายผู้พิพากษาหญิง เจ้าของสำนวนโอนหุ้นเสี่ยชูวงษ์ เผยเจ้าตัวยังยืนยันปฏิเสธ และกังวลเรื่องการตั้งทนายความสู้คดี วันที่ 24 ก.พ. ภายหลังตำรวจกองปราบปรามเข้าจับกุม พ.ต.ท.บรรยิน ตั้งภากรณ์ อดีต รมช.พาณิชย์ ในข้อหาร่วมกันฆ่าและเรียกค่าไถ่ ในคดีอุ้มฆ่านายวีรชัย ศกุนตะประเสริฐ พี่ชาย น.ส.พนิดา ศกุนตะประเสริฐ ผู้พิพากษาศาลอาญากรุงเทพใต้ เจ้าของสำนวนคดีการโอนหุ้นเสี่ยชูวงษ์ แซ่ตั๊ง ที่ถูกโอนไปยังบุคคลที่มีความเกี่ยวข้องกับ พ.ต.ท.บรรยิน ได้ที่บ้านพักใน จ.นครสวรรค์ ก่อนติดตามจับกุมพรรคพวกรวม 6 คน เมื่อวันที่ 23 กุมภาพันธ์ที่ผ่านมาความคืบหน้าเมื่อเวลา 08.30 น. วันที่ 24 กุมภาพันธ์ ที่กองบังคับการปราบปราม (บก.ป.) ได้มี นางวราภรณ์ ตั้งภากรณ์ ภรรยา พ.ต.ท.บรรยิน พร้อมบุตรชาย นำอาหารเช้าเป็นข้าวมันไก่และเสื้อผ้ามาให้นายบรรยิน ที่ห้องควบคุมตัวก่อนเดินทางกลับ ผู้สื่อข่าวได้ถามบุตรชายถึงความเป็นอยู่ของ พ.ต.ท.บรรยิน ภายหลังการคุมขังคืนแรก บุตรชายกล่าวว่า บิดา ไม่มีความวิตกกังวลหรือมีอาการเครียด โดยยังนอนหลับได้ปกติ ไม่ได้เรียกร้องอะไรเป็นพิเศษ เพียงแต่สงสัยว่า จนป่านนี้แล้วก็ยังไม่สามารถตั้งทนายความขึ้นมาดูแลคดีได้ โดยบิดาตนยังยืนยันความบริสุทธิ์ ไม่ได้มีส่วนเกี่ยวข้องกับเหตุการณ์ที่เกิดขึ้นผู้สื่อข่าวรายงานว่า เวลา 22.00 น. ที่ผ่านมา เจ้าหน้าที่ได้นำรถยนต์ โตโยต้า สปอร์ตไรเดอร์ ไม่ติดแผ่นป้าย สีดำ รถกระบะโตโยต้า วีโก้ สีบรอนซ์ทอง หมายเลขทะเบียน บย 8386 นครสวรรค์ และรถยนต์ฟอร์ด เอเวอเรสต์ สีดำ หมายเลขทะเบียน กร 39 นครสวรรค์ ซึ่งทั้ง 3 คัน เป็นของกลางในคดี มาไว้ที่กองปราบปราม ส่วนรถยนต์ มินิคูเปอร์ สีครีม หมายเลขทะเบียน 2 กฐ 524 กรุงเทพมหานคร ได้ตรวจยึดมาก่อนหน้านี้แล้ว
มื้อเช้าที่กองปราบฯ ภรรยา และบุตรชาย เข้าเยี่ยม บรรยิน ตั้งภากรณ์ หลังถูกจับร่วมกับพวก อุ้มฆ่าพี่ชายผู้พิพากษาหญิง เจ้าของสำนวนโอนหุ้นเสี่ยชูวงษ์ เผยเจ้าตัวยังยืนยันปฏิเสธ
จับบรรยิน,บรรยิน ตั้งภากรณ์,คดีจับบรรยิน,อุ้มพี่ชายผู้พิพากษา,บรรยิน กองปราบปราม,ข่าวทั่วไป